open-index/open-wikipedia-markdown huggingface dataset:
தேரு மல்லேசுவரர் கோயில், ஹிரியூர்

**தேரு மல்லேசுவரர் கோயில்** (*Teru Malleshvara Temple*) என்பது இந்திய மாநிலமான கர்நாடகாவில் வரலாற்று முக்கியத்துவம் வாய்ந்த சித்ரதுர்கா நகரத்திற்கு அருகிலுள்ள ஹிரியூர் நகரில் உள்ள ஒரு விஜயநகர காலக் கோயில் ஆகும். ஹிரியூர் வேதவதி ஆற்றின் வலது கரையில் அமைந்துள்ளது.  "தேரு மல்லேஸ்வரர்" திருவிழா, ஆண்டுதோறும் சனவரி அல்லது பிப்ரவரி மாதங்களில் பௌர்ணமியில் தொடங்கி ஒரு வாரத்திற்கு கொண்டாடப்படுகிறது. இந்தியத் தொல்பொருள் ஆய்வகத்தின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாக இக்கோயில் உள்ளது 

## கட்டிடக்கலை
இந்த கோயில் திராவிடக் கட்டிடக்கலை பாணியிலான கட்டிடக்கலைகளுடன் உயரமான கோபுரத்துடன்  காணப்படுகிறது. நுழைவு மண்டபத்தின் மேற்கூரையில் "சிவபுராணம்" (இந்து சைவ காவியம்) மற்றும் இராமாயணம் (இந்து வைணவ காவியம்) ஆகியவற்றின் காட்சிகளை சித்தரிக்கும் சுவரோவியங்கள் உள்ளன.  விஜயநகரப் பேரரசின் ஆட்சிக் காலத்தில் இந்தக் கோயில் பொ.ச. சுமார் 1466இல் கட்டப்பட்டுள்ளன. 

## புகைப்படங்கள்

படிமம்:Entrance into mantapa at the Teru Malleshvara temple at Hiriyur.JPG|கோயிலின் நுழைவு மண்டபம்
படிமம்:Kannada language inscription in the Teru Malleshvara temple at Hiriyur.JPG|கோவிலில் காணப்படும் கன்னடக் கல்வெட்டு
படிமம்:Rear view of the Teru Malleshvara temple at Hiriyur.JPG|அழகுபடுத்தப்பட்ட திராவிட பாணி விமானம்


## மேற்கோள்கள்

பகுப்பு:கர்நாடகாவில் உள்ள சிவன் கோயில்கள்
பகுப்பு:விஜயநகரப் பேரரசு
பகுப்பு:கர்நாடகத்தில் சுற்றுலாத் துறை
பகுப்பு:இந்துக் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:கர்நாடகாவில் உள்ள கோயில்கள்
பகுப்பு:Coordinates on Wikidata
எம். ஆர். காந்தி

**மாவிளை இராமசாமி நாடார் காந்தி** (*Mavilai Ramasamy Nadar Gandhi*) இந்திய அரசியல்வாதியும் தமிழ்நாடு சட்டப்பேரவை உறுப்பினரும் ஆவார். இவர் தமிழ்நாடு கன்னியாகுமரி மாவட்டம் கீழமாவிலை, இராஜாக்கமங்கலம் ஊராட்சியைச் சேர்ந்தவர். இவருக்கு 75 வயதாகிறது. இவர் பாரதிய ஜனதா கட்சி அரசியல்வாதி ஆவார். 2021 தமிழ்நாடு சட்டமன்றத் தேர்தலில் நாகர்கோவில் சட்டமன்றத் தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார். இவர் இந்துத்துவா இயக்கத்திற்காக திருமணம் செய்து கொள்ளாதவர்.

## அரசியல் வரலாறு
1967-இல் பாரதிய ஜனசங்கத்தின் கன்னியாகுமரி மாவட்டத் தலைவராக இருந்தார். 1968 முதல் 1970 வரை ஜன சங்க கட்சியின் தென் மண்டல அமைப்பாளராகவும், 1970 முதல் 1975 வரை ஜனசங்க மாநில செயலாளராகவும் இருந்துள்ளார். 1975-இல் மிசா கால கட்டத்தில் ஒன்றரை ஆண்டுகள் சிறையில் இருந்தவர். 1980-இல் தமிழ்நாடு பாரதிய ஜனதா கட்சியின் அமைப்புக்குழு உறுப்பினராகவும், 1981 முதல் 1986 வரை பாரதிய ஜனதா கட்சியின் மாநில செயலாளராகவும், 1986 முதல் 1992 வரை மாநில பொது செயலாளராகவும், 2000-ஆம் ஆண்டில் பாரதிய ஜனதா கட்சியின் மாவட்ட தலைவராகவும், 2001 முதல் 2006 வரை மாவட்ட ஊராட்சி உறுப்பினராகவும், 2017 முதல் 2020 வரை பாரதிய ஜனதா கட்சியின் மாநில துணைத்தலைவராகவும், 2020 முதல் பாரதிய ஜனதா கட்சியின் தேசிய பொதுக்குழு உறுப்பினராக இருந்தார். 2021 சட்டமன்றத் தேர்தலில் நாகர்கோவில் தொகுதியில் வெற்றி பெற்றார்.

## தேர்தல் வரலாறு
எம். ஆர். காந்தி 1980-இல் நாகர்கோவில் தொகுதி, 1984-இல் குளச்சல் தொகுதி, 2006-இல் குளச்சல் தொகுதி, 2011-இல் கன்னியாகுமரி தொகுதி, 2016-இல் நாகர்கோவில் சட்டமன்ற தொகுதியில் போட்டியிட்டு தோல்வி அடைந்தார். தற்போது நடைபெற்ற 2021 சட்டமன்றத் தேர்தலில் 6வது முறையாக நாகர்கோவில் சட்டமன்றத் தொகுதியில் போட்டியிட்டு வெற்றி பெற்றுள்ளார். இவர் 1989-இல் நாகர்கோவில் மக்களவைத் தொகுதியில் பாரதிய ஜனதா கட்சி சார்பில் போட்டியிட்டு இரண்டாம் இடம் பெற்றார். 2021 சட்டமன்றத் தேர்தலில் நாகர்கோவில் சட்டமன்ற தொகுதியில் முதல் முறையாக பாரதிய ஜனதா கட்சி வெற்றி பெற்றுள்ளது. அந்த கட்சி சார்பில் போட்டியிட்ட எம்.ஆர்.காந்தி 88 ஆயிரத்து 804 வாக்குகள் பெற்று வெற்றி பெற்றுள்ளார். இவருக்கு அடுத்த படியாக திமுக வேட்பாளர் சுரேஷ்ராஜன், 77 ஆயிரத்து 135 வாக்குகள் பெற்றுள்ளார்.

## மேற்கோள்கள்

பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
ஜி. எம். குமார்

**ஜி. எம். குமார்** (*G. M. Kumar*) என்பவர் ஒரு இந்திய திரைப்பட இயக்குநரும், நடிகரும் ஆவார். இவர் குறிப்பாக தமிழ் படங்களில் பணியாற்றியுள்ளார்.

## தொழில்
குமார் சிவாஜி புரொடக்சன்சின் தயாரிப்பில், பிரபு முக்கியக் கதாபாத்திரத்தில் நடித்த *[[அறுவடை நாள் (திரைப்படம்)|அறுவடை நாள்]]* (1986) படத்தை இயக்கி இயக்குநராக அறிமுகமானார். இப்படம் நல்ல விமர்சனங்களைப் பெற்றது. இது குமார் பல படங்களை உருவாக்க வாய்ப்புகளைப் பெற்றுத் தந்தது. இருப்பினும் இளையராஜாவை இசையமைப்பாளராக நியமிக்க  விரும்பாத தயாரிப்பாளர்களின் படங்கள் பலவற்றை நிராகரித்ததாக  குறிப்பிட்டார். இதனால் இவரது வணிக மதிப்பு கணிசமாகக் குறைந்து. இவரது ஆரம்ப வெற்றிக்குப் பிறகு மூன்று திரைப்படங்களை மட்டுமே இயக்கினார். *[[உருவம்]]* படத்தை இயக்கி, தயாரிக்க எடுத்த   முடிவானது  இவரை திவால் நிலைக்கு தள்ளியது. பாரதிராஜாவின் *[[கேப்டன் மகள்]]* (1992) படத்தில் எதிர்மறை பாத்திரத்தில் நடிகராக  அறிமுகமானார். பின்னர் ஆவணப்படங்களை உருவாக்குவதற்கும் மானுடவியல் குறித்து அறிவதற்குமான பணிகளில் ஈடுபட்டார். 2000 களின் முற்பகுதியில், இவர் மீண்டும் திவாலாகும் நிலையின் விளிம்பில் இருந்தார். மேலும்  *[[ராமச்சந்திரா (திரைப்படம்)|ராமச்சந்திரா]],* வெளியிடப்படாத *சிவலிங்கம் ஐ. பி. எஸ்* உள்ளிட்ட படங்களில், சிறு வேடங்களில் நடிக்க  ராஜ்கபூர் இவரை தேர்வு செய்தார். பின்னர் ஷங்கரின் தயாரிப்பு நிறுவனத்தால் தயாரிக்கபட்ட  *[[வெயில் (திரைப்படம்)|வெயில்]]* (2006) படத்தில் நடிக்கும் வாய்ப்பைப் பெற்றார்.

மேலும் இவரை *[[அவன் இவன்|அவன் இவானில்]]* *ஹைனெஸ்* என்ற கதாபாத்திரத்தில் நடிக்க பாலா அணுகினார். அப்படத்தில் இவரது நடிப்பு இவருக்கு சிறந்த துணை நடிகருக்கான விஜய் விருதுக்கான பரிந்துரையைப் பெற்றுத்தந்தது. விமர்சகர்கள் இவரது நடிப்பை "ரிவெர்டிங்" என்று அழைத்தனர். இருப்பினும் படம் சராசரி விமர்சனங்களை மட்டுமே பெற்றது.

## திரைப்படவியல்

### நடிகராக

### இயக்குநராக

### எழுத்தாளராக

## தொலைக்காட்சி

* *[[தேவதையை கண்டேன்]]* வாசுதேவனின் தாத்தாவாக (2017)
* *[[பூவே உனக்காக (தொலைக்காட்சித் தொடர்)|பூவே உனக்காக]]* சங்கரலிங்கமாக (2020)

## வலைத் தொடர்

## குறிப்புகள்
 

## வெளி இணைப்புகள்

* ஜிஎம் குமார் Facebook இல்
* ஜிஎம் குமார் டுவிட்டர்

பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட நடிகர்கள்
பகுப்பு:சென்னை நடிகர்கள்
பகுப்பு:1957 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
சத்யஜித்

**சத்யஜித்**  எனும் திரைப் பெயரில் அறியப்படும் **சையத் நிஜாமுதீன்** என்பவர் ஒரு இந்திய திரைப்பட நடிகர் ஆவார். இவர் குறிப்பாக  கன்னட திரைத்துறையில் இயங்கிவருகிறார். ஒரு நடிகராக சத்யஜித் நடித்த குறிப்பிடத்தக்க படங்களாக புத்னஞ்சா (1995), சிவா மெச்சித கண்ணப்பா (1988), சைத்ரதா பிரேமஞ்சலி (1992), அப்தாமித்ரா (2004) போன்றவை அடங்கும்.

## தொழில்
சத்யஜித் அறுநூற்று ஐம்பதுக்கும் மேற்பட்ட கன்னட படங்களில் நடித்துள்ளார்.
 

## தனிப்பட்ட வாழ்க்கை
சத்யஜித் சோபியா பேகத்தை மணந்தார். இவர்களுக்கு அக்தர் ஸ்லேஹா என்ற மகள் உள்ளார், இவர் பெங்களூரில் தொழில்முறை வானோடி ஆவார். இவர்களின் முதல் மகன் ஆகாஷ் ஜித்  கன்னட திரையுலகில் ஒரு நடிகராவார்.

## குறிப்புகள்

## வெளி இணைப்புகள்

*

பகுப்பு:கன்னடத் திரைப்பட நடிகர்கள்
பகுப்பு:வாழும் மக்கள்
சி. சரசுவதி

**சி. சரசுவதி** (*C.Saraswathi*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் மொடக்குறிச்சி தொகுதியிலிருந்து பாரதிய ஜனதா கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

## கல்வி
இவர் 1968ஆம் ஆண்டு சென்னைப் பல்கலைக்கழகத்தில் மருத்துவம் படித்து மருத்துவராக ஆனார். இவர் 1972-ல் இதே பல்கலைக்கழகத்தில் குழந்தைகள் மருத்துவத்தில் பட்டயப்படிப்பை படித்தார்.

## தொழில்
இவர் ஒரு மருத்துவராக இவரின் கணவர் மருத்துவரான சின்னசாமியுடன் சேர்ந்து ஈரோட்டில் *சி. கே. மருத்துவமனை* என்ற பெயரில் மருத்துவமனை நடத்துகிறார். எனவே, சில நேரங்களில், இவர் சி. கே. சரஸ்வதி என்று அழைக்கப்படுகிறார். 

## சட்டமன்ற உறுப்பினர்
2021 ஆம் ஆண்டு தமிழ்நாடு சட்டமன்றத் தேர்தலில் ஈரோடு மாவட்டத்தில் உள்ள மொடக்குறிச்சி சட்டமன்றத் தொகுதியில் போட்டியிட்ட அவர், திமுகவின் முன்னாள் அமைச்சர் சுப்புலட்சுமி ஜெகதீசனை 281 வாக்குகள் வித்தியாசத்தில் வென்றார்.

### சட்டமன்ற உறுப்பினராக

## மேற்கோள்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:ஈரோடு மாவட்ட மக்கள்
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:தமிழ்ப் பெண் அரசியல்வாதிகள்
குவால்தாம்

**குவால்தாம்** (Gwaldam) என்பது இந்தியாவில் உள்ள ஒரு மலை வாழிடம் ஆகும். இது உத்தராகண்டம் மாநிலத்தில் கார்வாலுக்கும் குமாவுனுக்கும் இடையில் அமைந்துள்ளது. கௌசானியிலிருந்து 39 கி.மீ. தொலைவிலுள்ளது.

## நிலவியல்
குவால்தாம் 30.02 ° வடக்கிலும் 79.57 ° கிழக்கிலும் அமைந்துள்ளது . இது சராசரியாக 1,940 மீட்டர் (6,364 அடி) உயரத்தில் உள்ளது. இது இடைக்கால கத்யூரி மன்னர்களின் தலைநகரான பைஜ்நாத்திலிருந்து 20 கி.மீ தூரத்திலும், நந்தா தேவி ராஜ் ஜாட்டின் புகழ்பெற்ற திருவிழா நடக்குமிடமான குல்சாரியிலிருந்து 25 கி.மீ தூரத்திலும் உள்ளது.

ஒரு சிறிய நகரம் குவால்தாமின் செழிப்புக்கு முக்கியக் காரணம் அது குமாவுன் மற்றும் கார்வால் சந்திப்பில் அமைந்திருப்பதேயாகும். மேலும் இங்கிருந்து பல பாதைகள் வெவ்வேறு பகுதிகளுக்கும் கிராமங்களுக்கும் இட்டுச் செல்கின்றன. இது கத்கோடம் (நைனித்தால்) தொடர் வண்டிப் பாதையிலிருந்து மலையேற்ற பாதையில் லார்ட் கர்சன் டிரெயில் (குவாரி கணவாய்), நந்தா தேவி ராஜ் ஜாட் மற்றும் ரூப்குண்ட் ஆகிய இடங்களுக்குச் செல்லும் மலையேறுபவர்களுக்கான அடிப்படை முகாமாகும். ஒரு காலத்தில் உருளைக் கிழங்கு, ஆப்பிள்  வர்த்தகத்திற்கு இது ஒரு மண்டியாக இருந்துள்ளது.

## குறிப்புகள்

* The Himalayan Gazetteer  by E.T. Atkinson (Author)
* http://chamoli.nic.in/pages/display/79-gwaldam
* www.censusindia.gov.in (Category : statistics of chamoli district) District  Census  Hand Book Chamoli, Census of India 2011, Uttarakhand : Series 06 - Part XII-B

பகுப்பு:உத்தராகண்டம்
பகுப்பு:உத்தராகண்டத்தின் புவியியல்
பகுப்பு:இமயமலைத் தொடர்
பகுப்பு:சமோலி மாவட்டம்
பகுப்பு:உத்தராகண்டத்திலுள்ள மலைகள்
பகுப்பு:Coordinates on Wikidata
பகுப்பு:உத்தராகண்ட மாநில ஊர்களும் நகரங்களும்
ஸ்ரீரம்யா

**ஸ்ரீ ரம்யா** (*Sri Ramya*) என்பவர் ஒரு இந்திய திரைப்பட நடிகை ஆவார். இவர் குறிப்பாக தெலுங்கு, தமிழ் படங்களில் நடித்துவருகிறார். 2008 ஆம் ஆண்டில் *1940 லோ ஒக்க கிராமம்* என்ற திரைப்படத்தின் மூலம் இவர் நடிகையாக அறிமுகமானார்.

இவர் 2008 இல் நந்தி விருதுகளில் நந்தி சிறப்பு ஜூரி விருதை வென்றார்.

## தொழில்
ஸ்ரீ ரம்யா தெலுங்குத் திரைப்படமான *1940 லோ ஓக்க கிராமம்* படத்தின் வழியாக 2008 ஆம் ஆண்டில் அறிமுகமானார். 2011 இல் *விரோதி*  படத்தில் நக்சலைட்டாக நடித்தார். 2013 ஆம் ஆண்டில் *[[யமுனா (திரைப்படம்)|யமுனா]]* என்ற தமிழ் திரைப்படத்தில் இவர் முக்கியக் கதாபாத்திரத்தில் நடித்தார் 

## தனிப்பட்ட வாழ்க்கை
ஸ்ரீ ரம்யா, திரைப்பட நடிகை ஸ்ரீ திவ்யாவின் அக்காள் ஆவார்.

## திரைப்படவியல்

## விருதுகள் மற்றும் பரிந்துரைகள்

## குறிப்புகள்
 

## வெளி இணைப்புகள்
*

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
மெக்சிகோ மூஞ்சூறு

**மெக்சிகோ மூஞ்சூறு** *(Mexican shrew)(மெகாசோரெக்சு ஜிகாசு)* என்ற பாலூட்டிச் சிற்றினம் சோரிசிடே குடும்பத்தில் சோரிசினே உட்குடும்பத்தில் ***மெகாசோரெக்சு*** பேரினத்தில் உள்ள ஒரே ஒரு சிற்றினமாகும். இது மெக்சிகோவில் மட்டுமே காணப்படும் அகணிய உயிரியாகும்.

## மேற்கோள்கள்
மூலக் குறியீடு (கணிதம்)

கணிதத்தில் **மூலக் குறி**, **மூலக் குறியீடு**, **அடிமூலம்** அல்லது **முருடு** (*radical sign*, *radical symbol*, *root symbol*, *radix*, அல்லது *surd*) என்பது ஒரு எண்ணின் வர்க்கமூலம் அல்லது உயர்வரிசை படிமூலங்களைக் குறிக்கப் பயன்படுத்தப்படும் கணிதக் குறியீடு ஆகும்.
:x இன் வர்க்கமூலம் = \sqrt{x},
:x இன் Nஆம் படி மூலம் = \sqrt[n]{x}.

மொழியியலில் இக்குறியீடு வேர்ச் சொல்லுக்குப் பயன்படுத்தப்படுகிறது.

## முதன்மை வர்க்க மூலம்
ஒவ்வொரு நேர்ம மெய்யெண்ணிற்கும் இரு வர்க்க மூலங்கள் உண்டு. இரண்டும் எண்ணளவில் சமமானவையாகவும் ஒன்று நேர்மக்குறியுடனும் மற்றது எதிர்மக் குறியுடனும் இருக்கும். நேர்ம வர்க்கமூலம் முதன்மை வர்க்க மூலம் எனப்படும். மூலக்குறியானது ஒரு எண்ணின் முதன்மை வர்க்கமூலத்தையே குறிக்கிறது. ஒரு எதிர்ம மெய்யெண்ணின் இரு வர்க்கமூலங்களும் கற்பனை எண்களாக இருக்கும். இவற்றுள் நேர்ம கற்பனைப்பகுதியுடைய வர்க்கமூலத்தையே மூலக்குறியீடு குறிக்கும்.

## வரலாறு
மூலக்குறி √ இன் தோற்றம் பலவிதமாக ஊகிக்கப்படுகிறது. சில ஆதாரங்கள் இக்குறியை முதன்முதலில் அராபியக் கணிதவியலாளர்கள் பயன்படுத்தியதாகக் கருதுகின்றன. அரபு மொழியில் "வேர்" எனப் பொருள்கொண்ட "" (*jadhir*) வார்த்தையின் முதலெழுத்தான "" (*[[Gimel#Arabic ǧīm|ǧīm]]*) இலிருந்து பெறப்பட்டது என்ற கருத்து உள்ளது.  ஆனால் லியோனார்டு ஆய்லர் "வேர்" என்ற பொருள்கொண்ட இலத்தீன் வார்த்தையான "radix" இன் முதலெழுத்து "r" இலிருந்து தோன்றியதாகக் கருதுகிறார்.

1525 ஆம் ஆண்டில் கிறிஸ்தோப் ருடோல்ப்பு என்ற செருமானியக் கணிதவியலாளரால் முதன்முதலாக இக்குறி அச்சேற்றப்பட்டது. தோன்றியது. ஆனால் எண்களின் மீது வரும் கிடைக்கோடின்றி இருந்தது. இப்போது பயன்பாட்டிலுள்ள மூலக்குறியை செருமானியக் குறியுடன் (√ ) தொகுப்புக் கோட்டுப்பகுதியை இணைத்து 1637 இல் ரெனே டேக்கார்ட் பயன்படுத்தினார்.

## குறிமுறையாக்கம்

## மேற்கோள்கள்

பகுப்பு:கணிதக் குறியீடுகள்
குறுங்களியன்

**குறுங்களியன்** [Tufted duck (*Aythya fuligula*)] என்பது ஒரு முக்குளிக்கும் வகையைச் சேர்ந்த வலசை போகும் தொல்லுலக வாத்து. இதன் பரவல் யூரேசியா தொடங்கி ஆப்பிரிக்கா வழியாக வட அமெரிக்கக் கரை வரை நீள்கின்றது.

## குறிப்புகள்

பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
கந்தா, உத்தராகண்டம்

**காந்தா** (*Kanda*) என்பது இந்தியாவின் உத்தராகண்டம் மாநிலத்திலுள்ள பாகேசுவர் மாவட்டத்திலுள்ள ஒரு வரலாற்று புகழ் பெற்ற, அழகிய நகரமும்  சிறு வட்டமுமாகும்.

## வரலாறு
காந்தாவை 7 முதல் 13 ஆம் நூற்றாண்டு வரை கத்யூரி மன்னர்கள் ஆட்சி செய்தனர்.  13 ஆம் நூற்றாண்டில் கத்யுரிகளின் ஆட்சி முடிவுக்கு வந்தவுடன், காந்தா கங்கோலியின் மங்கோட்டி மன்னர்களின் ஆட்சியின் கீழ் வந்தது.   16 ஆம் நூற்றாண்டில், சந்த் மன்னர் பால கல்யாண் சந்த், மங்கோட்டி மன்னர்களின் இருக்கையான மான்கோட்டை ஆக்கிரமித்து, கங்கோலியை தனது இராச்சியமான குமாவுன் இராச்சியத்துடன் இணைத்தார்.

## நிலவியல்
மாவட்ட தலைமையகமான, பாகேசுவர் நகரம் மற்றும் பிதௌரகட் நகரின் வடமேற்கில் 26 கிலோமீட்டர் (16 மைல்) தொலைவில் கந்தா அமைந்துள்ளது. அதன் சுற்றியுள்ள நிலப்பரப்பு மலைகள், வயல்கள் மற்றும் கரிம தேயிலை தளங்களால் வகைப்படுத்தப்படுகிறது. இருப்பினும், இந்த அழகிய நிலப்பரப்பு அச்சுறுத்தலுக்கு உள்ளாகிறது. ஏனெனில் மென்மையான கல்லை குவாரி செய்வது உள்ளூர் சுற்றுச்சூழலுக்கு சேதத்தை ஏற்படுத்தியதாக கூறப்படுகிறது. 

## போக்குவரத்து
thumb| தேசிய நெடுஞ்சாலை 309 ஏ காந்தா அருகே செல்கிறது.
தேசிய நெடுஞ்சாலை 309ஏ காந்தா வழியாக செல்கிறது. உள்ளூர் போக்குவரத்தின் பெரும்பகுதி "ஜீப்" என்று அழைக்கப்படும் வாடகை வாகனங்களால் நடத்தப்படுகிறது. அருகிலுள்ள நகரங்களான பாகேசுவர் மற்றும் சௌகேரிக்கு ஜீப்புகள் கிடைக்கின்றன. மேலும் பேருந்துகள் தில்லி, அல்மோரா, ஹல்த்வானி, பிதௌரகட், பாங்கோட் மற்றும் திதிஹாத் போன்ற இடங்களுக்கு சேவைகளை தருகிறது. 

## பொருளாதாரம்
காந்தா அதன் அழகிய இயற்கை அழகு, கிராமப்புற சுற்றுலா, காளி கோயில் மற்றும் நகர மையம் ஆகியவற்றால் அறியப்படுகிறது. இது சந்தைகளால் வகைப்படுத்தப்படுகிறது. இவை நகரத்தின் வளரும் சுற்றுலாத் துறையின் முக்கிய ஈர்ப்புகளாகும். இந்த பகுதியைச் சேர்ந்த பல இளைஞர்கள் பாதுகாப்புப் படையில் பணியாற்றி வருகின்றனர்.

## புள்ளிவிவரங்கள்
2011 ஆம் ஆண்டு நிலவரப்படி இங்கு 26,272 என்ற அளவில் மக்கள் தொகை உள்ளது. 
## ஊர்க் கட்டுப்பாடு
இக்கிராமத்தின் புதிய கட்டுப்பாட்டின்படி, பெண்கள் தங்களது திருமணத்தின்போதும் மற்றும் சமூக விழாக்களில் கலந்துகொள்ளும்போதும் மூக்குத்தி, தோடு, தாலி ஆகியவற்றை மட்டுமே அணிந்துகொள்ள வேண்டும். இந்த மூன்று நகைகளைத் தவிர, வேறு எந்த அதிகப்படியான அல்லது கனமான ஆபரணங்களையும் கண்டிப்பாக அணியக் கூடாது என்ற கட்டுப்பாடுகள் விதிக்கப் பட்டுள்ளன. ஊரார் அனைவரும் ஒருமனதாக இந்த முடிவை ஏற்றுக் கொண்டுள்ளனர்.

## மேலும் காண்க

* உத்தராகண்டம்
* பாகேசுவர்

## மேற்கோள்கள்

## நூலியல்
* 
* 
பகுப்பு:Coordinates on Wikidata

பகுப்பு:உத்தராகண்டம்
பகுப்பு:உத்தராகண்டத்தின் புவியியல்
பகுப்பு:உத்தராகண்ட மாநில ஊர்களும் நகரங்களும்
18 வயசு

**18 வயசு** (*18 Vayasu*) என்பது 2012ஆம் ஆண்டு வெளியான  இந்திய தமிழ் உளவியல் பரபரப்பூட்டும் திரைப்படம் ஆகும். இப்படத்தை  ஆர். பன்னீர்செல்வம் எழுதி இயக்க,  ஜானி,  காயத்ரி ஆகியோர் முக்கியக் கதாபாத்திரத்தில் நடித்துள்ளனர். இப்படத்திற்கு சார்லஸ் போஸ்கோ இசை அமைத்துள்ளார். இது *அனோகா ஜான்வார்* ( ஆங்கிலம் : *விசித்திரமான விலங்கு* ) என  இந்தியில் மொழியாக்கம் செய்யப்பட்டது.

## சுருக்கம்
மனநிலை பாதிக்கபட்டவனான கார்த்திக் யாரிடமும் அன்பையும் பாசத்தையும் பெற்றதில்லை. அவனது இந்த நோய் காரணமாக, அவன் மனச்சோர்வடைந்த போதெல்லாம், அவன் முதலில் பார்க்கும் நபரிடம் ஒரு மிருகத்தைப் போல நடந்து கொள்ளத் தொடங்குகிறான்.

## நடிகர்கள்
* ஜானி கார்த்தியாக 
* காயத்ரி காயத்ரியாக
* ரோகினி மருத்துவர் சுசித்ராவாக 
* சத்யேந்திரா ஜாக்கியாக 
* யுவராணி கார்த்திக்கின் தாயாக 
* முகமது பாசில் கார்த்திக்கின் நண்பராக 
*  ஜே.செந்தில்குமார் (ஜே.எஸ்.) காவல் துறை அதிகாரியாக
*  செவ்வாழை காவல் துறை அதிகாரியாக
* டாக்டர் சூரி கார்த்திக்கின் தாயின் துணைவராக 
* கிருஷ்ணா டாவின்சி (எழுத்தாளர்) டாக்டர் சுசித்ராவின் கணவராக 
* ஞானவேல் காயத்ரியின் பராமரிப்பாளராக

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
உலு பேராக் மாவட்டம்

**உலு பேராக்** (*Daerah Hulu Perak*) என்பது மலேசியா, பேராக் மாநிலத்தில் உள்ள ஒரு மாவட்டம். அந்த மாநிலத்திலேயே பெரிய மாவட்டமும் ஆகும். இந்த மாவட்டத்தின் கிழக்கே கிளாந்தான் மாநிலம்; மேற்கில் கெடா மாநிலம்; தெற்கே கோலாகங்சார் மாவட்டம், தென்மேற்கில் லாருட், மாத்தாங், செலாமா மாவட்டம்; ஆகிய பகுதிகள் உள்ளன. தவிர தாய்லாந்தின் பெத்தோங் மாவட்டத்தின் ஒரு பகுதியை எல்லையாகக் கொண்டு உள்ளது.

மாவட்டத்தின் மிக உயரமான இடம் தித்திவாங்சா மலைகளில் அமைந்துள்ளது. தாய்லாந்து / மலேசிய எல்லைக்கும்; தெமாங்கூர் (Temenggor) ஏரிக்கும் அருகில் 1,533 மீட்டர் உயரமுள்ள உலு திதி பாசா சிகரம் தான் அந்த உயரமான இடம்.

## வரலாறு
19-ஆம் நூற்றாண்டு வரை, சிறிது காலத்திற்கு இந்த மாவட்டத்தின் ஒரு பகுதி பழைய சயாம் நாட்டு ஆட்சியின் கீழ் இருந்தது. சயாம் என்பது தற்சமயம் தாய்லாந்து என்று அழைக்கப் படுகிறது.

சயாம் கட்டுப்பாட்டின் கீழ் அப்போது இருந்த பகுதிகளில் இன்றைய கிரிக்; பெங்காலான் ஊலு (குரோ), கெருனை (Kerunai); பெலும் காடுகள்; மற்றும் தெமாங்கூர் ஏரிகள் போன்ற இடங்கள் அடங்கும்.

அன்றைய காலக்கட்டத்தில் அங்கு ரெமான் (Reman) எனும் மலாய் சிற்றரசு இருந்தது. ரெமான் சிற்றரசின் தலைநகரம் பெங்காலான் ஊலு எனும் இடத்திற்கு அருகில் அமைந்து  இருந்தது.

### தாய்லாந்து - பேராக் எல்லை ஒப்பந்தம்

பிரித்தானியர்களின் பாதுகாக்கப்பட்ட மாநிலமாக பேராக் மாறியதும், 1882-ஆம் ஆண்டில் ஓர் எல்லை ஒப்பந்தம் கையெழுத்தானது. கிரிக் நகரில் இருந்து 5 கி.மீ தெற்கே இருக்கும் புக்கிட் நாஷா எனும் இடத்தில், பேராக் மாநிலத்திற்கும் தாய்லாந்து நாட்டிற்கும் இடையிலான அந்த எல்லை ஒப்பந்தம் வரையப் பட்டது.

1899-ஆம் ஆண்டில் கிரிக் நகரத்தையும்; அதைச் சுற்றியுள்ள இடங்களையும் பேராக் மாநிலத்திற்குச் சயாம் நாடு (தாய்லாந்து) மாற்றிக் கொடுத்தது. அப்போது பேராக் மாநிலம், மலாயா கூட்டமைப்பு மாநிலங்களின் (*Federated Malay States*) கீழ் இருந்தன. இன்றைய மலேசியா-தாய்லாந்து எல்லை, 1909-ஆம் ஆண்டில் இரு நாடுகளும் இடையே உறுதி செய்யப்பட்டது.

## நிர்வாகப் பிரிவுகள்

உலு பேராக் மாவட்டம் 10 துணை மாவட்டங்களாகப் பிரிக்கப்பட்டு உள்ளது. மூன்று மாவட்ட மன்றங்கள் உள்ளன. அவையாவன:

பெங்காலான் உலு மாவட்ட மன்றத்தின் (Pengkalan Hulu District Council) கீழ்:
* பெங்காலான் உலு (Pengkalan Hulu)
* பெலுக்கார் செமாங் (Belukar Semang)

கிரிக் மாவட்ட மன்றத்தின் (Gerik District Council) கீழ்:   
* கிரிக் (Gerik)
* பெலும் Belum
* கெனரிங் Kenering (with Lawin)
* கெருனை Kerunai
* தெமாங்கூர் (Temenggor)
    
லெங்கோங் மாவட்ட மன்றத்தின் (Lenggong District Council) கீழ்:  
* லெங்கோங் (Lenggong)
* டுரியான் பிபிட் (Durian Pipit)
* தெமலோங் (Temelong)

## மக்கள் தொகை புள்ளிவிவரங்கள்

பின்வரும் உலு பேராக் மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) உலு பேராக் மாவட்டத்தின் கிரிக் மக்களவைத் தொகுதியின் நாடாளுமன்ற உறுப்பினர் அஸ்புல்லா ஒசுமான் (*Hasbullah Osman*) கடந்த 2020 நவம்பர் 16-ஆம் தேதி மாரடைப்பால் காலமானர்.

மலேசியாவில் அவசரகாலம் நடைமுறையில் இருப்பதால் கிரிக் தொகுதிக்கான இடைத் தேர்தல் ஒத்தி வைக்கப்பட்டு உள்ளது. 


## பேராக் மாநிலச் சட்டமன்றம்

பேராக் மாநிலச் சட்டமன்றத்தில் உலு பேராக் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):


## மேலும் காண்க
* மலேசிய மாவட்டங்கள்

## மேற்கோள்கள்

## வெளி இணைப்புகள்
* 

பகுப்பு:மலேசியாவின் மாவட்டங்கள்‎
இலாட் பஜார்

**இலாட் பஜார்** (Laad Bazaar) அல்லது **சூடி பஜார்** என்பது இந்தியாவின் ஐதராபாத்தில் அமைந்துள்ள வளையல்களுக்கு மிகவும் பிரபலமான ஒரு பழமையான சந்தையாகும். வரலாற்று சிறப்புமிக்க சார்மினாரிலிருந்து செல்லும் நான்கு முக்கிய சாலைகளில் இது அமைந்துள்ளது.

இலாட் என்றால் வளையல்களை உருவாக்க பயன்படும் அரக்கு எனப் பொருள். அதில் செயற்கை வைரங்கள் பதிக்கப்படுகின்றன. இந்த 1 கிலோமீட்டர் (0.62 மைல்) நீளமான வணிக வளாகங்களில், பெரும்பாலான கடைகள் வளையல்கள், புடவைகள், திருமணம் தொடர்பான பொருட்கள் மற்றும் சாயல் நகைகளை விற்கின்றன.

இது பழைய நகரத்தின் திருமண ஆடைகள் வாங்குவதற்கான சந்தையாகும். சோனா பாய் எனப்படும் ஐதராபாத்து கண்ணாடி வளையல்கள் இங்கே கிடைக்கின்றன. பழைய நகரத்தின் இந்த வண்ணமயமான வியாபாரச் சந்தை சார்மினாரிலிருந்து வெளியேறும் தெருக்களில் ஒன்றில் செல்கிறது. வளையல்கள், திருமண ஆடைகள், முத்துக்கள், அத்தர் (வாசனை திரவியம்) மற்றும் பாரம்பரிய ஐதராபாத் கண்ணாடி மற்றும் கல் பதிக்கப்பட்ட வளையல்கள் அனைத்தும் இங்கு விற்கப்படுகின்றன.

## வரலாறு
குதுப் சாகிகள் மற்றும் ஐதராபாத் நிசாம்களின் காலத்திலிருந்தே இந்த சந்தை இருந்து வந்துள்ளது. இது சார்மினார், மக்கா பள்ளி வாசல், சௌமகல்லா அரண்மனை போன்ற அடையாளங்களுக்கு அருகில் உள்ளது.

## கடையில் பொருட்கள் வாங்குதல்
வலது|thumb|200x200px| இலாட் பஜாரில் ஒரு பொதுவான கடை
சௌடி பஜார் வளையல்களுக்கான முக்கிய சந்தையாகும். இது வளையல்கள், இரத்தினக்கற்கள், முத்துக்கள், நகைகள், வெள்ளிப் பொருட்கள், நிர்மல் ஓவியங்கள், கலம்காரி ஓவியங்கள், பீதர் கலன், கற்களால் பதிக்கப்பட்ட அரக்கு வளையல்கள் புடவைகள், கையால் செய்யப்பட்ட பட்டு, பருத்தி பொருட்கள், புரோக்கேட், வெல்வெட் மற்றும் தங்க சித்திரத்தையல் துணிகள், பாரம்பரிய காரா துப்பட்டாக்கள், அரக்கு வளையல்கள் மற்றும் வாசனை திரவியங்கள் ஆகியவற்றிற்கு பிரபலமானது.

குறுகிய பாதையில் புர்கா உடையணிந்த பெண்கள், வளையல் கடைகள் மற்றும் மரத்தாலான பால்கனிகளுடன் பழைய கட்டிடங்கள், பேரம் பேசுதல் மற்றும் தடுமாற்றம் ஆகியவை இந்த சந்தையின் ஒரு பகுதியாகும். கடைக்காரர்கள் வாடிக்கையாளர்களை "வற்புறுத்தி அழைக்கும்" தந்திரோபாயங்களைப் பயன்படுத்துகின்றனர். ஒரு ஊழியரை கடையின் நுழைவாயிலில் நிறுத்தி, அவ்வழியே செல்பவர்களை வலுக்கட்டாயமாக தங்கள் கடைக்குள் நுழையுமாறு அழைக்கிறார்கள்.
வலது|thumb|200x200px

[thumb|220x220px| இலாட் பஜார் அருகே [ஆட்டோ ரிக்சாக்கள்]]
குறுகிய வீதியில் கூட்டமாக இருப்பதால் ஆட்டோ ரிக்‌சாக்களும், கார்களும் சார்மினார் முனையிலிருந்து (விருப்பமான நுழைவாயில்) நுழைவதைத் தடைசெய்யப்பட்டுள்ளது. மேலும் பாதசாரிகள், மிதி வண்டி, மோட்டார் சைக்கிள் மற்றும் ஸ்கூட்டர்கள் மற்றும் சில நேரங்களில் சைக்கிள்-ரிக்‌சாக்கள் மட்டுமே நுழைய அனுமதிக்கப்படுகின்றன.

இலாட் பஜாரின் தென்கிழக்கில் சௌமகல்லா அரண்மனை உட்பட பல்வேறு நிசாம்களால் கட்டப்பட்ட அரண்மனைகள் உள்ளன.

## மேற்கோள்கள்

## வெளி இணைப்புகள்

பகுப்பு:தெலங்காணா வரலாறு
பகுப்பு:ஐதராபாத்து
நிர்மல் பொம்மைகள்

thumb|நிர்மல் மர பொம்மைகள்-மயில் ஜோடி
**நிர்மல் பொம்மைகள்** (**Nirmal toys)** என்பது இந்தியாவின் தெலங்காணா மாநிலத்திலுள்ள ஆதிலாபாத் மாவட்டத்தின் நிர்மல் என்ற ஊரில் தயாரிக்கப்படும் பாரம்பரிய இந்திய மர  பொம்மைகளாகும்.  நிர்மல், புதிய நான்கு வழி தேசிய நெடுஞ்சாலை எண் 44இல் ஐதராபாத்திலிருந்து 220 கி.மீ. தொலைவில் அமைந்துள்ளது 
[வலது|thumb| நிர்மலில் தயாரிக்கப்படும் [பிள்ளையார் பொம்மைகள்]]

## வரலாறு
வலது|thumb| நிர்மல் ஓவியங்கள்- ஒரு கிராமத்து பெண்
வெப்பாலை மரத்தினைக் கொண்டு பொம்மைகள் செய்து அதற்கு அரக்குப்பூச்சு பூசுவது இப்பொம்மைகளின் தனிப்பட்ட சிறப்பாகும். இம்மரம் பேச்சுவழக்கில் *ஆலே மரா* (தந்தம்-மரம்) என்று அழைக்கப்படுகிறது. இங்கு  தயாரிக்கப்படும் மர பொம்மைகள் மற்றும் ஓவியங்களை உருவாக்கும் 400 ஆண்டு பழமையான பாரம்பரியத்தை உள்ளடக்கிய இந்த பாரம்பரிய மிக்க கைவினைக் கலையானது உலகில் பெருமை கொள்ளும் இடத்தைப் பிடித்துள்ளது. இங்கு நேர்த்தியாக  தயாரிக்கப்படும் அழகிய ஓவியங்கள் நாடு முழுவதும் ஆயிரக்கணக்கான வீடுகளில் அறைகளை அலங்கரிக்கப் பயன்படுத்தப்படுகின்றன.

தெலங்காணாவில் உள்ள நிர்மல் மாவட்டம் ஒரு காலத்தில் பீரங்கிகள் மற்றும் பொம்மைகள் போன்ற பல்வேறு பொருட்களின் உற்பத்தி மையமாக இருந்தது. ஐதராபாத் நிசாமின் இராணுவத்திற்கு கனரக பீரங்கிகளை வழங்கிய அதே வேளையில், கைவினைஞர்களும் கலைஞர்களும் நிர்மல் கலை என்ற பெயரில் நேர்த்தியான மர பொம்மைகளையும்  ஓவியங்களையும் கொண்டு வந்தனர். நிசாம் ஆட்சி மறைந்த உடனேயே இதுவும் மூடப்பட்டது.  தற்போது வெறும் 4 இடங்களில் மட்டுமே  நகாசு கைவினைஞர்களால் நேர்த்தியான பொம்மைகள் மற்றும் ஓவியங்கள் தொடர்ந்து தயாரிக்கப்படுகின்றன.  இவற்றின் தோற்றம் தொடர்பான பதிவுகள் எதுவும் இப்போது இல்லை என்றாலும், நகாசு குடும்பங்கள் 17 ஆம் நூற்றாண்டில் ராஜஸ்தானிலிருந்து நீமா நாயக் (அல்லது வேறொரு பதிப்பின் படி நிம்மா நாயுடு) என்பவரால் இங்கு கொண்டு வரப்பட்டதாக நம்பப்படுகிறது. பல மாற்றங்கள் அவற்றின் கலை வடிவத்தில் வெளிப்படையாக அந்தக் காலத்தின் புரவலர்களின் சுவைக்கு ஏற்றவாறு இணைக்கப்பட்டுள்ளன.
வலது|thumb| மர பொம்மைகள் மற்றும் ஓவியங்களைக் கொண்ட நிர்மல் கைவினைப் பொருட்கள் கடை

## விளக்கம்

ஆரம்பத்தில், கைவினைஞர்கள், உள்நாட்டில் கிடைக்கக்கூடிய பல்வேறு வகையான மென்மையான மரங்களிலிருந்து பொம்மைகளை தயாரித்தனர். நிசாமின் ஆட்சியில் அவர்கள் மர தளவாடங்களையும் உருவாக்கினர். இப்போது உள்ளூரில் கிடைக்கும் மென்மையான மரத்திலிருந்து செதுக்கப்பட்டு டுகோ வண்ணப்பூச்சுகளால் வரையப்பட்டு வருகின்றன. இந்தப் பொருட்கள் திருமணங்களில் பரிசுகளாகப் பயன்படுத்தப்பட்டன. கஞ்சிஃபா விளையாட்டு அட்டைகளும் பாரம்பரியமாக நிர்மலில் தயாரிக்கப்படுகின்றன. ஆனால் பிப்ரவரி 2011 நிலவரப்படி, ஒரு வயதான கைவினைஞர் மட்டுமே அவற்றை உருவாக்கி வருகிறார். கலைஞர்கள் இயற்கை சாயங்களிலிருந்து டுகோ வண்ணப்பூச்சுகளுக்கு மாறினர். டுகோ வண்ணங்களைப் பயன்படுத்துவதால், நிர்மல் ஓவியங்கள் ஒரு பொதுவான பிரகாசத்தைப் பெறுகின்றன. பொம்மைகளும் பற்சிப்பி வண்ணங்களில் வர்ணம் பூசப்பட்டிருக்கின்றன.
வலது|thumb| நிர்மல் மர பொம்மைகளை உருவாக்குதல்
வலது|thumb| நிர்மல் ஓவியங்கள்-கிராமத்து பெண்
வலது|thumb| நிர்மல் மர பொம்மைகள்-புலி ஜோடி
## மேலும் காண்க
* சென்னப்பட்ணா பொம்மைகள்
## மேற்கோள்கள்

பகுப்பு:பொம்மைகள்
பகுப்பு:ஓவியங்கள்
பகுப்பு:இந்திய ஓவியப் பாணிகள்
ஐ. பி. செந்தில்குமார்

**ஐ. பி. செந்தில்குமார்** (*I.P.Senthil Kumar*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016 மற்றும் 2021ஆம் ஆண்டு தமிழக சட்டசபைக்கான தேர்தலில் பழநி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திண்டுக்கல் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:திண்டுக்கல் அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
நிர்மல் ஓவியங்கள்

**நிர்மல் ஓவியங்கள்** (Nirmal paintings) என்பது  இந்தியாவின் தெலங்காணாவின் நிர்மல் மாவட்டத்திலுள்ள நிர்மலில் வரையப்படும் பிரபலமான ஓவியங்களின் வடிவமாகும்.  அவர்கள் உள்ளூரில் ஒரு சிறிய அளவிலான தொழிலை உருவாக்குகிறார்கள். கைவினைஞக் கலைஞர்கள் ஒரு சமூகத்தை உருவாக்கி, நிர்மலில் தங்கி, தங்கள் கலையை ஒரு சிறிய அளவிலான வணிக வடிவத்தில் கடைப்பிடிக்கின்றனர்.  இவ்வகை ஓவியங்கள் தங்க நிறங்களைக் கொண்டுள்ளன.  

## வரலாறு
இந்தக் கலை வடிவம் அதன் தோற்றமான நிர்மல் என்பதிலிருந்து அதன் பெயரைப் பெற்றுள்ளது. நிர்மல் கலையின் பரிணாமம் காக்கத்திய வம்சத்தின் காலத்திற்கு செல்கிறது. இந்த கலை 14ஆம் நூற்றாண்டில் நகாசு என அழைக்கப்படும் கைவினைஞர்களின் குழுவால் நடைமுறையில் இருந்தது. முகலாயர்கள் கலையை மிகவும் நேசித்தார்கள். அவர்கள் திறமையையும் கலையையும் ஆதரித்தனர். 1950களில் தான் சீமாட்டி ஹைதெரி என்பார் இந்த கைவினைஞர்களை ஐதராபாத்து சுதேச மாநிலத்திற்கு அழைத்து வந்து அவர்களின் வேலைப்பாடுகளை ஊக்குவித்தார். இந்த ஓவியங்களின் நிறங்கள் தாதுக்கள், மூலிகைகள் மற்றும் பல்வேறு தாவரங்களிலிருந்து எடுக்கப்படுகின்றன. இந்த ஓவியங்களின் கருப்பொருள்கள் அஜந்தா குகை  ஓவியங்களிருந்தும், பிற முகுலாய கலைகளிலிருந்தும் செல்வாக்கை ஈர்த்துள்ளன. இந்த ஓவியங்கள் தங்க நிறத்தில் கருப்பு நிறப் பின்னணியில் அமைக்கப்பட்டுள்ளது.

## மேலும் காண்க
* நிர்மல் பொம்மைகள் 
* மைசூர் ஓவியம்

## மேற்கோள்கள்

பகுப்பு:இந்திய ஓவியப் பாணிகள்
பகுப்பு:ஓவியங்கள்
அனில் மல்நாட்

**அனில் மல்நாட்** (*Anil Malnad*, 12 அக்டோபர் 1957  - 19 மார்ச் 2018  ) என்பவர் ஒரு இந்திய திரைப்பட படத்தொகுப்பாளர் ஆவார். இவர் தெலுங்கு, தமிழ், ஒடியா மொழிகளில் 200 க்கும் மேற்பட்ட திரைப்படங்களில் பணியாற்றியுள்ளார். தெலுங்குத் திரைப்படமான *சிதாரா* (1984) படத்திற்கான சிறந்த படத் தொகுபுக்கான  தேசிய திரைப்பட விருதை வென்றார்.

## வாழ்க்கைக் குறிப்பு
இவர் இந்திய ஒன்றியம், கர்நாடகத்தின், மலைநாட்டில் பிறந்தார். இவருக்கு பெற்றோர் இட்டபெயர் ஜி. ஆர். தத்தாத்ரேயா மல்நாட் ஆகும். பாபு இயக்கிய 1971 ஆம் ஆண்டு வெளியான தெலுங்குத் திரைப்படமான  *[[சம்பூரண இராமாயணம் (1971 திரைப்படம்)|சம்பூர்ண ராமாயணம்]]* படத்தில் உதவி இயக்குநராக தனது திரைப்பட வாழ்க்கையைத் தொடங்கினார். பின்னர் இவர் ஒரு படத்தொகுப்பாளராகி, பாபுவின் *வம்ச வ்ருட்சம்* (1980) படத்தில் படத் தொகுப்பாளராக அறிமுகமானார்.

மல்நாட் தனது குடும்பத்தினருடன் சென்னை குரோம்பேட்டையில் வசித்து வந்தார். இவர் தனது 66 வயதில் மாரடைப்பால் பாதிகபட்டு, 19 மார்ச் 2018 அன்று சென்னையில் உள்ள ஒரு தனியார் மருத்துவமனையில் காலமானார்..

## தேர்ந்தெடுக்கப்பட்ட திரைப்படவியல்

### தமிழ்

* *[[கிழக்கு வாசல் (திரைப்படம்)]]* (1990)
* *[[என்றும் அன்புடன்]]* (1992)
* *[[ஆனஸ்ட் ராஜ்]]* (1994)
* *[[பொட்டு அம்மன்]]* (2000)
* *[[அள்ளித்தந்த வானம்]]* (2001)
* *[[சார்லி சாப்ளின் (திரைப்படம்)|சார்லி சாப்ளின்]]* (2002)
* *[[ஏப்ரல் மாதத்தில் (திரைப்படம்)]]* (2002)
* *[[புதுக்கோட்டையிலிருந்து சரவணன்]]* (2004)
* *[[நெறஞ்ச மனசு]]* (2004)
* *[[மகா நடிகன்]]* (2004)
* *[[தேவதையைக் கண்டேன்]]* (2005)
* *[[மெர்குரி பூக்கள்]]* (2006)
* *[[பேரரசு (திரைப்படம்)|பேரரசு]]* (2006)
* *[[கிழக்கு கடற்கரை சாலை (திரைப்படம்)|கிழக்கு கடற்கரை சாலை]]* (2006)
* *[[அழகிய அசுரா]]* (2006)
* *[[அய்யாவழி (திரைப்படம்)|அய்யாவழி]]* (2008)
* *[[ஆவி குமார் (திரைப்படம்)]]* (2015)

## குறிப்புகள்
 

## வெளி இணைப்புகள்

பகுப்பு:தமிழ்த் திரைப்படத் தொகுப்பாளர்கள்
பகுப்பு:2018 இறப்புகள்
பகுப்பு:1957 பிறப்புகள்
அர்ஜுன் கல்யான்

**அர்ஜுன் கல்யாண்** (பிறப்பு 17 ஜூன் 2002), ஒரு இந்திய சதுரங்க வீரர். அவருக்கு கிராண்ட் மாஸ்டர் என்ற பட்டம் உள்ளது, இது 2021 ஏப்ரல் 20 ஆம் தேதி FIDE அவருக்கு வழங்கியது. இந்தியா தனது 68 வது ஜிஎம் அர்ஜுன் கல்யாண் பெறுகிறது!   மூன்று ரவுண்ட் ராபின் நிகழ்வுகளில் விளையாட , அர்ஜுன் இந்த தொற்றுநோய்களில் செர்பியாவுக்கு பயணம் செய்யும் அபாயத்தை எடுத்துக் கொண்டார். அவர் ஏற்கனவே தனது பெல்ட்டின் கீழ் 4 ஜிஎம் விதிமுறைகளைக் கொண்டிருந்தார், ஆனால் அவரது எலோ 2477 ஆக இருந்தது. சில நிலையான செஸ் விளையாடுவதன் மூலம் அர்ஜுன் முதல் இரண்டு நிகழ்வுகளில் 2490 மதிப்பீட்டை எட்டினார். மூன்றாவது போட்டியில், முதல் இரண்டு ஆட்டங்களில் வென்றார், அடுத்த இரண்டு ஆட்டங்களையும் ஈட்டி 2496 ஐ எட்டினார். 5 வது சுற்றில் ஜி.எம். டிராகன் கோசிக்கை வீழ்த்தி 2500 ஐ தாண்டி இந்தியாவின் 68 வது ஜி.எம் ஆனார்.

## சதுரங்க வாழ்க்கை
2002 இல் பிறந்த அர்ஜுனுக்கு 18 வயது. சென்னை, தமிழ்நாட்டைச் சேர்ந்த இவர் தற்போது பி.காம் முதல் ஆண்டில் படித்து வருகிறார். அர்ஜுன் 15 வயதில் ஐ.எம் ஆனார், 16 வயதில் ஏற்கனவே தனது ஜி.எம் விதிமுறைகள் அனைத்தையும் அடித்தார் மற்றும் 2496 மதிப்பீட்டைக் கொண்டிருந்தார். இருப்பினும், அர்ஜுன் கற்பனை செய்தபடியே விஷயங்கள் வெளியேறவில்லை, அவனுடைய எலோ நீராடியது, கிட்டத்தட்ட இரண்டு ஆண்டுகளாக அவனுக்கு GM பட்டத்தை அடைய முடியவில்லை.

ஆனால் அர்ஜுன் இந்த பின்னடைவை மேலும் மேம்படுத்த ஒரு வாய்ப்பாக எடுத்துக் கொண்டார். 2500 ஐ எட்ட முடியாதபோது அவர் விரக்தியடையவில்லை, கோவிட் -19 தொற்றுநோய் அவரை போட்டிகளில் விளையாடுவதைத் தடுத்தபோது அவர் புகார் கொடுக்கவில்லை. அவர் தனது சதுரங்கத்தில் தொடர்ந்து பணியாற்றி வந்தார், வாய்ப்பு கிடைத்த தருணத்தில், அவர் அதைப் பிடித்தார்.

டி நகர் செஸ் அகாடமியில் அர்ஜுனுக்கு ஏ.எல். காசி, சீனிவாச ரங்கன் மற்றும் அவர்களது திறமையான பயிற்சியாளர்கள் குழு பயிற்சி அளித்தனர். டி நகர் செஸ் அகாடமி அர்ஜுனின் 1 வது பயிற்சி அகாடமியாக இருந்தது ஆச்சரியமாக இருக்கிறது, அவர் இன்றுவரை அவர்களுடன் சிக்கியுள்ளார். அர்ஜுன் தனது பயிற்சியாளர்களான அலெக்ஸாண்டர் கோலோஷ்சபோவ் மற்றும் வி.சரவணன் ஆகியோருக்கும் நன்றி தெரிவித்தார். அவரது வெற்றியில் அவரது பெற்றோர் முக்கியப் பங்கு வகித்துள்ளனர், எப்போதும் அவருக்கு ஆதரவளித்து வருகின்றனர். அர்ஜுனின் சகோதரர் ரோஹித்தும் 2200+ எலோவுடன் வலுவான சதுரங்க வீரர். 2020 ஜனவரியில் நடைபெற்ற மைக்ரோசென்ஸ் கிராம்னிக் கெல்ஃபாண்ட் முகாமும் அர்ஜுனுக்கு ஒரு வரப்பிரசாதமாக இருந்தது, மேலும் ஒரு வீரராக முன்னேற அவருக்கு உதவியது.

## தனிப்பட்ட வாழ்க்கை
2018 ஆம் ஆண்டு 10 ஆம் வகுப்பு பொதுத்தேர்வில் 93% பெற்றார். 2020 ஆம் ஆண்டில்  12 ஆம் வகுப்பு சிபிஎஸ்இ வாரியத் தேர்வில் 95%  பெற்றார்.

*
*

## மேற்கோள்கள்

பகுப்பு:சென்னை விளையாட்டு வீரர்கள்
பகுப்பு:தமிழக விளையாட்டு வீரர்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:2002 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சீ. கதிரவன்

**சீ. கதிரவன்** (*S. Kathiravan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் மண்ணச்சநல்லூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திருச்சி மாவட்ட மக்கள்
பகுப்பு:திருச்சிராப்பள்ளி அரசியல்வாதிகள்
மத்திய பேராக் மாவட்டம்

**மத்திய பேராக் மாவட்டம்** (*Daerah Perak Tengah*) என்பது மலேசியா, பேராக் மாநிலத்தில் உள்ள ஒரு மாவட்டம் ஆகும். இந்த மாவட்டம் செரி இசுகந்தர் நகரத்தை மையமாகக் கொண்டது. மத்திய பேராக் மாவட்ட மன்றத்தால் நிர்வகிக்கப் படுகிறது; இருப்பினும் பாரிட் நகரமே இந்தப் பகுதியில் மிகப் பெரிய குடியேற்ற இடமாகும்.

## நிர்வாகப் பிரிவுகள்
மத்திய பேராக் மாவட்டம் 11 முக்கிம்களாக பிரிக்கப்பட்டு உள்ளது. மாவட்டம் ஒன்றின் துணைப் பிரிவுகள் முக்கிம் (Mukim) என அழைக்கப் படுகின்றன.

* பண்டார் (Bandar)
* பிளாஞ்சா (Blanja)
* போத்தா (Bota)
* ஜெயா பாரு (Jaya Baru)
* கம்போங் காஜா (Kampung Gajah)
* கோத்தா செத்தியா (Kota Setia)
* லம்போர் (Lambor)
* லாயாங்-லாயாங் (Layang-Layang)
* பாசிர் பாஞ்சாங் உலு (Pasir Panjang Hulu)
* பண்டார் (Pasir Salak)
* புலாவ் தீகா (Pulau Tiga)

## மக்கள் தொகை புள்ளிவிவரங்கள்
பின்வரும் பேராக் தெங்ஙா மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) மத்திய பேராக் மாவட்டத்தின் நாடாளுமன்றத் தொகுதிகள்.


## பேராக் மாநிலச் சட்டமன்றம்
பேராக் மாநிலச் சட்டமன்றத்தில் மத்திய பேராக் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):


## மேலும் காண்க
* மலேசிய மாவட்டங்கள்

## மேற்கோள்கள்

## வெளி இணைப்புகள்
* 

பகுப்பு:மலேசியாவின் மாவட்டங்கள்‎
பகுப்பு:பேராக் மாவட்டங்கள்
கீசரா

**கீசரா** (*Keesara*) என்பது இந்திய மாநிலமான தெலங்காணாவின் மேட்சல்-மல்கஜ்கிரி மாவட்டத்திலுள்ள ஒரு கிராமமும் மண்டல் தலைமையகமும் ஆகும். இது ஐதராபாத்து பெருநகர பிராந்தியத்தின் வெளி புற நகர்ப் பகுதியாகும். இது ஐதராபாத்தின் வெளி வட்டச் சாலையருகே அமைந்துள்ளது. .  இது ஐதராபாத் பெருநகர மேம்பாட்டு ஆணையத்தின் ஒரு பகுதியாகவும் இருக்கிறாது. 

## போக்குவரத்து
கீசராவில் தொடர் வண்டி இணைப்புகள் ஏதுமில்லை. தெலங்காணா மாநிலப் போக்குவரத்துப் பேருந்துகள் ஐதராபாத்திலிருந்து ( செகந்திராபாத் தொடருந்து நிலையம் ) கத்கேசர், போங்கிர், ஷமிர்பேட்டை, யாதகிரிகுட்டா போன்ற புறநகர்களுக்கு சேவைகளை வழங்குகிறது.

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
கீசராகுட்டா கோயில்

**கீசரகுட்டா கோயில்** (Keesaragutta Temple) என்பது இந்தியாவின் தெலங்காணா மாநிலத்தின் மெட்சல்-மல்கஜ்கிரி மாவட்டத்தில் கீசரகுட்டாவில் அமைந்துள்ள ஒரு இந்துக் கோவிலான இது சிவன், பவானி, சிவதுர்கை ஆகியோருக்கு அர்ப்பணிக்கப்பட்டுள்ளது. இது ஐதராபாத்து நகரிலிர்நுது சுமார் 30 கி.மீ தொலைவில் ஒரு சிறிய குன்றின் மீது அமைந்துள்ளது. இந்தக் கோயில் ஒவ்வொரு ஆண்டும் மகா சிவராத்திரி அன்றும் கார்த்திகை மாதமும் லட்சக்கணக்கான பக்தர்களை ஈர்க்கிறது.

## புனைவு
இராவணன் என்ற பிராமணனைக் கொன்ற பாவத்திற்கு பரிகாரம் செய்வதற்காக  இராமன் இங்கு சிவலிங்கத்தை நிறுவியதாக புராணம் கூறுகிறது. மலைகள் மற்றும் பழமையான பசுமைகளால் சூழப்பட்ட இந்த அழகிய பள்ளத்தாக்கை அவர் இந்த நோக்கத்திற்காக தேர்ந்தெடுத்து, வாரணாசியிலிருந்து ஒரு சிவலிங்கத்தை கொண்டு வருமாறு அனுமனுக்கு உத்தரவிட்டார். சிவலிங்கத்துடன் அனுமன் வருவது தாமதமாகிவிட்டது. நல்ல நேரம் நெருங்கி வருவதால், சிவபெருமானே இராமனிடம் நேரில் சென்று ஒரு சிவலிங்கத்தை வழங்கினார். இந்த இலிங்கம் இங்கே நிறுவப்பட்டது. எனவே கோயிலில் உள்ள இலிங்கத்தை சுயம்புலிங்கம் என்று அழைக்கிறார்கள். இராமன் லிங்கத்தை நிறுவியதால் இது இராமலிங்கேசுவரர் என்றும் அழைக்கப்படுகிறது.

அனுமன் வாரணாசியிலிருந்து 101 இலிங்கங்களுடன் திரும்பினார். மேலும் அவரது இலிங்கம் நிறுவப்படாததால் வேதனைப்பட்டார். எனவே அவர் தான் எடுத்து வந்த இலிங்கங்களை அந்தப் பகுதி முழுவதும் வீசினார். இன்றுவரை கூட பல லிங்கங்கள் கோயிலுக்கு வெளியே எல்லா இடங்களிலும் சிதறிக்கிடக்கின்றன.

அனுமனின் துயரத்தை போக்குவதற்காக, கோயிலில் வழிபடுவதில் அனுமனௌக்கு முன்னுரிமை அளிக்கப்படும் என்று இராமன் கட்டளையிட்டார். கேசரியின் மகன் அனுமன் என்பதால் இலிங்கம் நிறுவப்பட்ட மலையடிவாரத்திற்கு கேசரிகிரி என்றும் அழைக்கப்படுகிறது. ஒரு குறிப்பிட்ட காலப்பகுதியில், இது பேச்சுவழக்கில் மாறிவிட்டது. இப்போது கீசரா என்றும், மலை கீசரகுட்டா என்றும் அழைக்கப்படுகிறது. அப்போதிருந்து, சடங்குகள் இராமனின் கட்டளையை பின்பற்றுகின்றன.

## தொல்பொருள் அகழ்வாராய்ச்சி
கோயிலின் சுற்றுப்புறங்களில் இந்தியத் தொல்லியல் ஆய்வகத்தால் ஆய்வு மற்றும் அகழ்வாராய்ச்சி நடத்தப்பட்டது.  கோயிலுக்கு வடக்கே உள்ள மலையிலும், நீர்வளத்திற்கு அருகிலுள்ள ஒரு குன்றிலும் செங்கல் கட்டமைப்புகள் மற்றும் சிவலிங்கங்களின் பல எச்சங்கள் காணப்பட்டன. எச்சங்கள் சாளுக்கியப் பேரரசின் ஆட்சியைச் சேர்ந்தவை. கோட்டை சுவர்கள், யாக குண்டம் மற்றும் பிரார்த்தனை கூடங்கள் இங்கு கண்டுபிடிக்கப்பட்டன. சைனமும் பௌத்தமும் சமகாலத்தில் செழித்து வளர்ந்தன என்பதற்கான அறிகுறியாக மலைகளில் சில இடங்கள் மற்றும் பாறையில் கட்டப்பட்ட கோட்டைகள் காணப்பட்டன. 2014 அக்டோபர் 18 அன்று  4 முதல் 5 ஆம் நூற்றாண்டு வரையிலான சமண தீர்த்தங்கரரின் பன்னிரண்டு சிலைகள் கோயில் படிகளுக்கு அருகே ஒரு அடி ஆழத்தில் காணப்பட்டன. இது 4-5 ஆம் நூற்றாண்டுகளில் விஷ்ணுகுண்டினாவின் காலத்தில் கீசரகுட்டாவில் இந்து சமயத்துடன் சமணமும் இணைந்து இருந்தது என்பதை நிரூபிக்கிறது. 

## மேற்கோள்கள்

பகுப்பு:தெலங்காணாவில் உள்ள இந்துக் கோயில்கள்
பகுப்பு:இந்துக் கோயில்கள்
பாகன் சுங்கை பூரோங்

**பாகன் சுங்கை பூரோங்** (*Bagan Sungai Burong*) நகரம், மலேசியா, பேராக் மாநிலத்தில், தெலுக் இந்தான் மாவட்டத்தில் அமைந்து உள்ள ஒரு சிறிய மீன்பிடி கிராமம் ஆகும். தெலுக் இந்தான் நகரத்தில் இருந்து 50 கி.மீ.; ஈப்போ மாநகரத்தில் இருந்து 112 கி.மீ.; மேற்கே அமைந்து உள்ளது.

பாகன் சுங்கை பூரோங் கிராமத்தில் ஏறக்குறைய 300 பேர் வாழ்கின்றனர், பெரும்பாலும் சீன சாவோ (Chaozhou) வம்சாவளியைச் சேர்ந்தவர்கள். இவர்கள் பெரும்பாலும் மீன்பிடி நடவடிக்கைகளில் ஈடுபட்டுள்ளனர். இளைய தலைமுறையினரில் பெரும்பாலோர் கோலாலம்பூர், ஈப்போ, ஜொகூர் பாரு போன்ற பெரிய நகரங்களுக்குச் செல்கின்றனர்.

## பொது

இந்த மீன்பிடிக் கிராமத்தில் ஒரே ஒரு சீன தொடக்கப்பள்ளி உள்ளது. அதன் பெயர் சோங் சான் சீனப்பள்ளி. கல்வியைத் தொடர விரும்புவோர் அருகில் உள்ள நகரங்களான பாகன் டத்தோ அல்லது தெலுக் இந்தான் போன்ற இடங்களுக்குச் செல்ல வேண்டும்.

2004-ஆம் ஆண்டு இந்தியப் பெருங்கடல் பூகம்பத்தால் பாதிக்கப்பட்ட மீன்பிடி கிராமங்களில் பாகன் சுங்கை பூராங் ஒன்றாகும். பூகம்பத்தின் பெரிய அலைகளின் விளைவாக பல மீன்பிடிக் கப்பல்கள் அழிந்தன. இருப்பினும் மனித உயிரிழப்புகள் எதுவும் ஏற்படவில்லை.

### சூரியகாந்தி தோட்டம்

2020-ஆம் ஆண்டில் பாகன் சுங்கை பூராங்கில் ஒரு சூரியகாந்தி தோட்டம் திறக்கப்பட்டது. இந்தத் தோட்டம் மலேசிய சுற்றுலாப் பயணிகளிடையே விரைவாகப் பிரபலம் அடைந்தது. அந்த வகையில் பாகன் டத்தோ மாவட்டத்தில் சுற்றுலாப் பயணிகளை ஈர்க்கும் பிரபலமான இடமாகவும் விளங்குகிறது.

இந்தக் கிராம நகரத்தில் பெரிய அளவிலான மீன் நீரில்லம் உள்ளது. தவிர பல கடல் உணவு உணவகங்கள்; மற்றும் படகுகளுக்கான ஒரு படகு துறையும் உள்ளன.

## மேற்கோள்கள்

## மேலும் காண்க

பகுப்பு:மலேசிய நகரங்கள்
பகுப்பு:பேராக் நகரங்கள்
பகுப்பு:பேராக்
கம்பார் மாவட்டம்

**கம்பார் மாவட்டம்** (*Daerah Kampar*) என்பது மலேசியா, பேராக் மாநிலத்தில் உள்ள ஒரு மாவட்டம் ஆகும். இந்த மாவட்டம் செரி இசுகந்தர் நகரத்தை மையமாகக் கொண்டது. பேராக் தெங்கா மாவட்ட மன்றத்தால் நிர்வகிக்கப் படுகிறது; இருப்பினும் பாரிட் நகரமே இந்தப் பகுதியில் மிகப் பெரிய குடியேற்ற இடமாகும்.

2009 மே மாதம் 21-ஆம் தேதி, பேராக் சுல்தான் கம்பார் மாவட்டத்தை மாநிலத்தின் 10-வது மாவட்டமாக அறிவித்தார். அதன் பின்னர் இது ஒரு மாவட்டத் தகுதியைப் பெற்றது. கம்பார் மாவட்டம் மாநிலத்தின் சிறிய மாவட்டமாகும். கம்பார் நகரத்தை மையமாகக் கொண்டு கம்பார் மாவட்ட மன்றம் இயங்கி வருகிறது.

## பொது

வரலாற்று ரீதியாக, கம்பார் மாவட்டம் ஒரு காலத்தில் ஈயத்திற்குப் பிரபலமானது, இது 18-ஆம் நூற்றாண்டில் ஈய உற்பத்தியில் முக்கிய இடமாகவும் முதல் இடமாகவும் இருந்தது. கிந்தா பள்ளத்தாக்கில் கம்பார் மாவட்டம் ஒரு பகுதியாகும். 

19-ஆம் நூற்றாண்டில், கிந்தா மாவட்டம் அதன் ஈய உற்பத்திக்கு பிரபலம் அடைந்தது. உலகில் ஈயம் உற்பத்தி செய்யும் பள்ளத்தாக்குகளில் கிந்தா பள்ளத்தாக்கு முதலிடம் பெற்றது. 

## நிர்வாகப் பிரிவுகள்
கம்பார் மாவட்டம் 2 முக்கிம்களாக பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

* கம்பார் (Kampar)
* தேஜா (Teja)

## மக்கள் தொகை புள்ளிவிவரங்கள்
பின்வரும் கம்பார் மாவட்ட மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) கம்பார் மாவட்டத்தின் நாடாளுமன்றத் தொகுதிகள்.


## பேராக் மாநிலச் சட்டமன்றம்
பேராக் மாநிலச் சட்டமன்றத்தில் கம்பார் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):


## மேலும் காண்க
* மலேசிய மாவட்டங்கள்

## மேற்கோள்கள்

## வெளி இணைப்புகள்
* 

பகுப்பு:மலேசியாவின் மாவட்டங்கள்‎
பகுப்பு:பேராக் மாவட்டங்கள்
சில்பராமம்

**சில்பராமம்** (*Shilparamam*) என்பது கலை மற்றும் கைவினை கிராமமாகும். இது இந்திய மாநிலமான தெலங்காணாவின் ஐதராபாத்தின், மாதபூரில் அமைந்துள்ளது.

பாரம்பரிய கைவினைப்பொருட்களைப் பாதுகாப்பதற்கான சூழலை உருவாக்கும் யோசனையுடன் இந்தக் கிராமம் உருவானது. ஆண்டு முழுவதும்  விழாக்களும் நடைபெறுகிறது.

ஐதராபாத்து நகரத்திலிருந்து சில கிலோமீட்டர் தொலைவில் அமைந்திருக்கும் இந்தக் கிராமம், ஒரு கைவினைக் கிராமமாக 1992ஆம் ஆண்டில் உருவானது.  பரந்து விரிந்துள்ளது. இந்தியாவின் நவீன மைய நகரமான இது பாரம்பரியம் மற்றும் கலாச்சார பாரம்பரியத்தின் அழகிய சூழலை வழங்குகிறது. இந்திய கலை மற்றும் கைவினைகளை மேம்படுத்துவதற்கும் பாதுகாப்பதற்கும் மற்றும் கைவினைக் கலைஞர்களை ஊக்குவிப்பதற்கும் மாநில அரசு இந்த தளத்தை நிறுவியது.

## சில்பராமத்தில் ஈர்ப்புகள்
thumb|மரத்தாலான கைவினை மாதிரிகள், ஐதராபாத்தில் உள்ள சில்பராமத்தில் காட்சிக்கு வைக்கப்பட்டுள்ளன

### கிராமிய அருங்காட்சியகம்
மரங்களால் சூழப்பட்ட கிராமப்புற அருங்காட்சியகம் வழக்கமான இந்திய கிராமத்தின் மாதிரி சித்தரிப்பாகும். சுடப்பட்ட களிமண் மற்றும் கூரைகளால் கட்டப்பட்ட 15க்கும் மேற்பட்ட குடிசைகள், கிராமப்புற மற்றும் பழங்குடியினரின் வாழ்க்கை முறைகளையும் பல்வேறு கைவினைஞர்களின் வாழ்க்கையையும் சித்தரிக்கின்றன. நகரவாசிகளுக்கும் இதற்கு முன்பு ஒரு கிராமத்திற்குச் செல்லாதவர்களுக்கும் இது கிராமப்புற வாழ்க்கைக்கு ஒரு சாளரத்தை வழங்குகிறது. கிராமப்புற கைவினைஞர்களின் அன்றாட நடவடிக்கைகளை சித்தரிக்கும் சிற்பங்கள் மற்றும் வாழ்க்கை அளவு மாதிரிகள் இந்த அருங்காட்சியகத்தில் உள்ளன.
thumb|கிராமிய அருங்காட்சியகத்தில் களிமண் மாதிரிகள்

## புகைப்படத் தொகுப்பு
thumb|புத்தர் சிலை கல்லில் செதுக்கப்பட்டுள்ளது

படிமம்:Handicrafts_Shilaparam_Bike.JPG| சில்பராமத்தில் இரு சக்கர வாகனங்களின் மாதிரிகள் காட்டப்பட்டுள்ளது
படிமம்:Handicrafts_seller.JPG| சில்பராமத்தில் ஒரு கைவினைப் பொருட்கள் விற்பனையாளர்
படிமம்:Handicrafts_idols.JPG| சில்பராமத்தில் காட்டப்படும் தெய்வங்களின் கைவினைப் பொருட்கள் மாதிரிகள்
படிமம்:Clay puppets from andhrapradesh - india.jpeg| சில்பராமத்தில் வண்ண களிமண் மாதிரிகள் விற்பனைக்கு உள்ளன
படிமம்:Buddha in shilparamam.jpeg|சில்பராமத்தில் புத்தரின் களிமண் மாதிரி காட்சிக்கு வைக்கப்பட்டுள்ளது
படிமம்:Shilparamam weavers.jpg|சில்பராம் நெசவாளர்கள் களிமண் மாதிரிகள்
படிமம்:Handbags at shilparamam hydderabad.JPG|சில்பராமத்தில் கைப்பைகள்
படிமம்:Rock park at Shilparamam.jpg|சில்பராமத்தில் பாறைப் பூங்கா

## மேற்கோள்கள்

## வெளி இணைப்புகள்

*Official site
*Mini Shilparamam Uppal Official site 

## External links

பகுப்பு:ஐதராபாத்து
பையூம்

**பையூம்** (**Faiyum** ( எகிப்து நாட்டின் மையப் பகுதியில் அமைந்த பண்டைய நகரம் ஆகும். இது எகிப்தின் தலைநகர் கெய்ரோவிற்கு தென்மேற்கே 100 கிலோ மீட்டர் தொலைவில், ந்டு எகிப்தில் உள்ளது.  பையூம் ஆளுநரகத்தின் தலைநகரமாக செயல்படும் பையூம் நகரம், பையூம் பாலைவனச்சோலையில் அமைந்துள்ளது. பையூம் நகரம் எகிப்தின் பழமையான நகரங்களில் ஒன்றாகும்.இந்த நகரம் முதலைக் கடவுளான சோபெக்கின் கோயில்கள் அமைந்துள்ளது.

## பண்டைய வரலாறு
பழைய எகிப்து இராச்சியக் காலத்தில் (கிமு 2686–2181) பையூம் நகரம் நிறுவப்பட்டது. இந்நகரத்தில் முதலைக் கடவுளான சோபெக்கின் கோயில் உள்ளது. எனவே இந்நகரத்தை எகிப்தை ஆண்ட கிரேக்க தாலமி வம்சத்தினர் முதலை நகரம் என்று அழைத்தனர். மேலும் சோபெக் கோயிலின் குளத்தில் முதலைகளை வளர்த்தனர்.

 

கிமு மூன்றாம் நூற்றாண்டில் இரண்டாம் தாலமி ஆட்சிக் காலத்தில்  பிலடெல்பியா நகரத்தை அமைப்பது குறித்த குறிப்புகள் பாபிரஸ் காகிதத்தில் உள்ளது.
1914-15-ஆம் ஆம் ஆண்டில் இந்நகரத்தின் சோபெக் கோயில் அருகே வேளாண்மைத் தொழிலாளிகள் மண்னை கிளரிய போது, 2,000 பாபிரஸ் காகிதக் குறிப்புகள் கண்டெடுக்கப்பட்டது. இக்காகிதக் குறிப்புகள் அனைத்தும் எகிப்தை ஆண்ட கிரேக்க தாலமி வம்ச காலத்திய பண்டைய கிரேக்க மொழியில் வேளாண்மை மற்றும் நீர்பாசானம் குறித்து எழுதப்ப்பட்டிருந்தது.

## நவீன பையூம் நகரம்

நவீன பையூம் நகரம் பல அங்காடிகளும், வாரச் சந்தைகளும், பள்ளிவாசல்களும் கொண்டுள்ளது. நைல் நதியில் குடிநீர் மற்றும் நீர் பாசான வாய்க்கல்கள் பையூம் நகரத்தின் ஊடாகச் செல்கிறது. 
## தட்ப வெப்பம்
இந்நகரத்தின் கோடைக்காலத்தில் 13 சூன் 1965 அன்று அதிகபட்ச வெப்பம்  ஆகவும், குளிர்காலத்தில் 8 சனவரி 1966 அன்று இதன் குறைந்த பட்ச வெப்பம்  ஆக பதிவாகியுள்ளது.

## படக்காட்சிகள்

File:QasrQarunFacade.jpg|குவாரன் அரண்மனை 
File:UmmAtlTemple1.jpg|சோபெக் கடவுள் கோயில்
File:Cetacea skeleton at Wadi El-Hitan, Egypt, 2005.jpg| திமிங்கலத்தின் எலும்புக் கூடு 


## இதனையும் காண்க
* பண்டைய எகிப்திய நகரங்கள்

## மேற்கோள்கள்

## வெளி இணைப்புகள்

*
*
*Fayum towns and their papyri, edited with translations and notes by Bernard P. Grenfell and Arthur S. Hunt at the Internet Archive
*. 148 pages, public domain.
*Fayoum Photo Gallery 

பகுப்பு:எகிப்தில் உள்ள தொல்லியல் களங்கள்
பகுப்பு:எகிப்திய நகரங்கள்
பகுப்பு:பண்டைய நகரங்கள்
கோலாகங்சார் மாவட்டம்

**கோலாகங்சார் மாவட்டம்** (*Daerah Kuala Kangsar*) என்பது மலேசியா, பேராக் மாநிலத்தில் உள்ள ஒரு மாவட்டம் ஆகும். கோலாகங்சார் மாவட்டத்தின் எல்லைகளாக மேற்கில் லாருட், மாத்தாங், செலாமா மாவட்டம்; வடக்கில் உலு பேராக் மாவட்டம்; கிழக்கில் கிளாந்தான் மாநிலத்தின் குவா மூசாங் மாவட்டம், தெற்கே கிந்தா மாவட்டம், பேராக் தெங்ஙா மாவட்டம்; தென்மேற்கில் மஞ்சோங் மாவட்டம் ஆகிய மாவட்டங்கள் உள்ளன.

## நிர்வாகப் பிரிவுகள்

கோலாகங்சார் மாவட்டம் 8 முக்கிம்களாக பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

* செகார் காலா (Chegar Galah)
* கம்போங் புவாயா (Kampung Buaia)
* கோத்தா லாமா கானான் (Kota Lama Kanan)
* கோத்தா லாமா கீரி (Kota Lama Kiri)
* லூபோக் மெர்பாவ் (Lubuk Merbau)
* புலாவ் காமிரி (Pulau Kamiri)
* சாயோங் (Sayong)
* செங்காங் (Senggang)
* சுங்கை சிப்புட் (Sungai Siput)

## மக்கள் தொகை புள்ளிவிவரங்கள்
பின்வரும் கோலாகங்சார் மாவட்ட மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) கோலாகங்சார் மாவட்டத்தின் நாடாளுமன்றத் தொகுதிகள்.


## பேராக் மாநிலச் சட்டமன்றம்
பேராக் மாநிலச் சட்டமன்றத்தில் கோலாகங்சார் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):


## மேலும் காண்க
மலேசிய மாவட்டங்கள்

## மேற்கோள்கள்

## வெளி இணைப்புகள்
* 

பகுப்பு:மலேசியாவின் மாவட்டங்கள்‎
பகுப்பு:பேராக் மாவட்டங்கள்
சிஜோய் வர்கீஸ்

**சிஜோய் வர்கீஸ்** (*Sijoy Varghese*, பிறப்பு 6 மார்ச் 1975) என்பவர் ஓர் இந்திய நடிகர் மற்றும் விளம்பரத் திரைப்படத் தயாரிப்பாளர் ஆவார். இவர் 20 ஆண்டுகளாக விளம்பரம் மற்றும் திரைப்படத் தொழிலில் ஈடுபட்டு வருகிறார். ஒரு நடிகராக இவர் மலையாள படங்களில் நடித்துள்ளார். இவர் நடித்த குறிப்பிடத்தக்க சில படங்களாக *[[பெங்களூர் டேய்ஸ்]], அவதாரம், ஜேம்ஸ் &amp;amp; ஆலிஸ், ஆதி, இட்டிமணி: மேட் இன் சீனா* போன்றவை உள்ளன.

## ஆரம்ப கால வாழ்க்கை
இவர் கொச்சியின் எடப்பள்ளியில் (மறைந்த) சி. வர்கீஸ் கெலம்பரம்பில் (ஓய்வுபெற்ற தலைமை ஆசிரியர்) மற்றும் (மறைந்த) லீலாமா வர்கீஸ் (ஆசிரியர்) ஆகியோருக்குப் பிறந்தார்.  தேவராவின் சேக்ரட் ஹார்ட் கல்லூரியில் படித்தார். இவர் டெஸ்ஸி ரபேலை 1999 இல் மணந்தார். தம்பதியருக்கு ஆதித்யா, ஆமி, அன்னி, அந்தோணி ஆகிய நான்கு பிள்ளைகள்  உள்ளனர்.

## தொழில்
இளம் உதவி இயக்குநராகத் தன் தொழில் வாழ்க்கையைத் தொடங்கிய இவர், இந்தியாவின் முன்னணி விளம்பரத் திரைப்பட நிறுவனங்களுடன் பணியாற்றிய அதிர்ஷ்டசாலி. 2005 ஆம் ஆண்டில் இவர் தனது சொந்த தயாரிப்பு நிறுவனமான "டி.வி.சி பேக்டரி" என்ற ஒன்றை உருவாக்கினார். இது இப்போது இந்தியாவிலும் ஐக்கிய அரபு எமிரேட்ஸிலும் மிகவும் நம்பகமான நிறுவனங்களில் ஒன்றாக வளர்ந்துள்ளது. மேலும் இவர் மலையாள படங்களான *பேங்களூர் டேஸ், அவதாரம், ஜேம்ஸ் & ஆலிஸ், ஆதி,  இட்டி மானி மேட் இன் சீனா*  போன்ற குறிப்பிடத்தக்க படங்களில் நடித்துள்ளார். மேலும்,  இந்திய விளம்பரப்பட தயாரிப்பாளர்களின் (ஐஏஎம்) கேரள பகுதியின்  தற்போதைய பொதுச் செயலாளராக உள்ளார்.

## திரைப்படவியல்

## குறிப்புகள்
 

## வெளி இணைப்புகள்

* 

பகுப்பு:1975 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
தேள் கடி

**தேள் கடி** (*Scorpion sting*) என்பது தேள்களின் கொட்டுதலால் ஏற்படும் ஒரு நிலை ஆகும். பொதுவாகத் தேள் கொட்டுவதன் விளைவாக வலி, பரேஸ்டீசியா மற்றும் தேள் கொட்டிய இடத்தில் வீக்கம் ஏற்படுகிறது. தேளின் கொடுக்கானது தேளின் உடற்கூறியல் பகுதி "வால் கூர் நீட்சி (டெல்சன்)" என்று அழைக்கப்படுகிறது.

பெரும்பாலான தேள் கடியின் விளைவு சிறிய வீக்கத்திலிருந்து தீவிர மருத்துவ ரீதியாகத் தேவையின் கூடிய புண்கள் வரை வேறுபடுகின்றன. சிலவற்றில் கடுமையான ஒவ்வாமை, நரம்பியல் அல்லது உயிரணு அழிதல் உள்ளிட்ட எதிர்வினைகளை ஏற்படுத்தும். இருப்பினும், தேள் கடியினால் உலகளவில் ஆண்டுக்கு சுமார் 3000 இறப்புகள் நிகழ்கின்றன.

இரண்டு தேள் சிற்றினங்கள் சாதாரண ஆரோக்கியமான மனிதர்களைக் கடிக்கும் போது இறப்பினை ஏற்படுத்தும் தன்மையுடையதாக உள்ளன. இவை பாலஸ்தீன டெத் இசுடேக்கர், *இலெயுரசு குயின்குஇசுடிரைடேட்டசு* மற்றும் பிரேசில் மஞ்சள் தேள் டைடியசு செருலேட்டசு. இந்த இரண்டு தேள் விசத்தினை முறிவு செய்யக்கூடிய எதிர்விடமும் பயன்பாட்டில்.

## மேற்கோள்

## வெளி இணைப்புகள்

பகுப்பு:உடற்கூற்றியல்
போதியோமைசெசு

*போதியோமைசெசு* (*Boothiomyces*) என்பது டெர்ரமைசிடேசியே பூஞ்சை குடும்பத்தைச் சார்ந்த பேரினமாகும். இந்த பேரினம் கிட்டத்தட்ட உலகம் முழுவதும் பரவிக் காணப்படுகிறது. இந்தப் பேரினத்தில் *போதியோமைசெசு மேக்ரோபோரோசசு* (கார்லிங்) லெட்சர் எனும் ஒற்றைச் சிற்றினம் மட்டும் உள்ளது.

## மேற்கோள்கள்

பகுப்பு:பூஞ்சைகள்
ஸ்ரீ மஞ்சோங்

**ஸ்ரீ மஞ்சோங்**  (*Seri Manjung*) என்பது மலேசியா, பேராக் மாநிலத்தில், மஞ்சோங் மாவட்டத்தில் உள்ள ஒரு நகரம். மாவட்டத்தின் தலைநகரமும் ஆகும். இந்த நகரத்தை 1980-ஆம் ஆண்டுகளில் பேராக் மாநில மேம்பாட்டுக் கழகம் (Perbadanan Kemajuan Negeri Perak) உருவாக்கியது.

லூமுட் நகரத்தில் இருந்து 7 கி.மீ.; ஈப்போ மாநகரத்தில் இருந்து 70 கி.மீ.; தொலைவில் அமைந்து உள்ளது. ஸ்ரீ மஞ்சோங் நகரத்திற்கு வடக்கே சித்தியாவான் நகரம் அமைந்து உள்ளது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்